GiliGold/VAD_KnessetCorpus huggingface dataset:
אלי אבידר: אני מקבל את זה ולכבוד, ואני מציע להחליף את השם שלך: סגן שר הבריאות בנושא שב"כ.
קריאה: עדיף מאשר להיות ראש השב"כ לענייני בריאות.
יואב קיש: אני עומד על כך, היושב-ראש, שתשמור על זכותי לדבר, כי אני לא מצליח.
צבי האוזר: אתה צודק, אנחנו פשוט רצינו קצת למשוך את הזמן ולהוריד את הלהבות.
צבי האוזר: בבקשה, אדוני סגן השר.
צבי האוזר: עכשיו ברצינות.
יואב קיש: עכשיו ברצינות, חברים, כי הנושא הזה מאוד רציני.
יואב קיש: אני פשוט מודה שההתלוצצות קודם כי כולנו חברים וזה סך הכול לגיטימי שיהיו דעות שונות וזה בסדר גמור.
יואב קיש: מירי, אני אשמח אם גם את תהיי איתי.
יואב קיש: אנחנו בשיח מאז שהממשלה אישרה בישיבתה להעביר את זה לקריאה שונה, וקריאה ראשונה שעברה לדעתי ביום רביעי שעבר מאוחר בערב.
יואב קיש: אנחנו בשיח מאוד דחוף שהמטרה שלו, קודם כל, מבחינת משרד הבריאות, וחשוב לי לשקף לכם את זה, שאנחנו רואים את הכלי הזה כבעל חשיבות גבוהה, דחיפות ונחיצות גבוהה מאוד.
יואב קיש: זאת אומרת, נכון, אפשר גם בלי.
יואב קיש: דרך אגב, אפשר גם בלי חקירות אפידמיולוגיות, אפשר גם בלי אשפוזים בבתי חולים, אפשר בלי הרבה דברים.
יואב קיש: זה אחד הכלים המשמעותיים וזה הוכח גם בגל הראשון כאחד בכלים המשמעותיים שעזרו למדינת ישראל להתמודד עם התחלואה.
יואב קיש: אני מניח שאתם תעשו את הדיונים שחלקם, דרך אגב, היו בוועדה הזו.
יואב קיש: אני כחבר ועדה הייתי שם.
יואב קיש: דרך אגב, אני יודע שהיו גם אז דעות חלוקות.
יואב קיש: אני מודה, פה אתה יכול להגיד שאני עקבי כמו שאתה עקבי, שאני הייתי באותה עמדה שהייתי גם לפני שהייתי בתפקידי סגן שר הבריאות, והערכתי וחשבתי שנכון להשתמש בכלי הזה.
יואב קיש: לאחר שהחוק עבר, להבנתי לאור השאלות הכבדות שהוא מעלה, שחברי האופוזיציה מיטיבים להציג אותה ויש פה ניגוד מבנה בין הדחיפות שאנחנו רואים לחקיקה הזו לבין הצורך המרכזי להעמיק בשאלות של חברי האופוזיציה, אולי גם קואליציה.
יואב קיש: אתה יודע מה, אין מה להפריד – חברי הכנסת, בעניין הזה.
יואב קיש: ואז מתעוררת השאלה, ופה תעדכן אותי היושב-ראש, מה אתם החלטתם, איך מאזנים בין הצורך המרכזי בחקיקה מהירה ולאפשר את הכלי הדחוף לטובת מלחמה בתחלואה מול הצורך של חברי הכנסת – אמרתי כולם, דרך אגב, אני לא מפריד פה בין קואליציה לאופוזיציה – לקיים את ההליך הכי יסודי ורציני שרוצים לעשות, וברור שיש פה פשרה אם אנחנו משלבים והולכים בשתי הדרכים, כי אם נחליט ללכת פסע אחר פסע, מהר זה לא יהיה וזה לא יענה על צורך הדחיפות של משרד הבריאות.
יואב קיש: ואם נחליט לעשות את זה הכי מהיר שאפשר, לא נעלה על הצורך של חברי הכנסת.
יואב קיש: אז אני אשמח לשמוע ממך, היושב-ראש, איפה זה נמצא כרגע מבחינתכם.
צבי האוזר: על פי הצעת החוק כפי שהונחה לפני הכנסת ואושרה בקריאה ראשונה, הכנסת התבקשה להסמיך את השב"כ לתת מענה בשני הסדרים עיקריים.
צבי האוזר: האחד, בהסדר מצומצם שדומה או פחות או יותר זהה לאותו הסדר זמני שנתנו עד הפעם האחרונה, קרי, שימוש בכלי השב"כ למקרים חריגים ויחידים; והסדר מרחיב, נגדיר אותו, שימוש ללא הגבלה - - - והכול כדי לקטוע את השרשראות.
צבי האוזר: יפה עשתה הממשלה שאת המעבר - - -
אלעזר שטרן: יואב, יואב, יואב, אתה רואה את היתרון של צביקה?
אלעזר שטרן: אין לו ישיבות סיעה.
צבי האוזר: יפה עשתה הממשלה - - -
אלי אבידר: עוד לא ראיתי אף פעם שסגן שר בא לקבל דיווח מהוועדה.
אלי אבידר: מה קורה פה?
אלעזר שטרן: כן, לא הבנתי.
יואב קיש: אתם סוברניים לחלוטין.
יואב קיש: באתי לשאול מה אתם - - -
אלעזר שטרן: למה לא שאלת אותו בהפסקה?
אלעזר שטרן: יש לו הרבה זמן.
יואב קיש: מה זה קשור?
אלי אבידר: אנחנו רוצים להגיע למליאה, רבותיי.
אלעזר שטרן: יש הצבעות אי אמון - - -
צבי האוזר: מתי ישיבת הסיעה שלכם, של יש עתיד?
אלעזר שטרן: הסתיימה עכשיו.
צבי האוזר: מתי היא התחילה?
אלעזר שטרן: לא זוכר.
צבי האוזר: לא זוכר.
צבי האוזר: האם אתה יכול לברר לי?
אלי אבידר: אלה פרטים שאנחנו לא יכולים - - -
אלעזר שטרן: אתה, אן לך מה לעשות.
אלעזר שטרן: אתה, אין לך סיעה.
צבי האוזר: כי התברר לי שהישיבה שלכם נקבעה ל-14:30, ועודכנתי בוועדה - - -
אלעזר שטרן: מי עדכן?
צבי האוזר: אתם אמרתם - - -
אלעזר שטרן: אני אמרתי?
צבי האוזר: אתם הודעתם - - -
אלעזר שטרן: אני הודעתי?
צבי האוזר: אתה ואורנה ברביבאי - - -
צבי האוזר: אורנה ברביבאי.
אלעזר שטרן: אז תדבר עם אורנה.
אלעזר שטרן: מה אתה רוצה ממני?
צבי האוזר: היא עדכנה את הוועדה שהישיבה מתחילה ב-14:00, והיא התחילה ב-14:30.
אלעזר שטרן: אז מה אתה רוצה ממני?
אלעזר שטרן: אני מדבר איתך על מה שיועז הנדל עשה?
אלעזר שטרן: וזה מאה אחוז של הסיעה.
אלעזר שטרן: מה אתה רוצה?
צבי האוזר: לא, אז אני ביקשתי לשאול אותך מתי זה התחיל.
אלעזר שטרן: זה הדיון?
צבי האוזר: בעיניי זה חלק מהדיון.
אלעזר שטרן: בעיניי לא.
צבי האוזר: חלק מההגינות של הדיון, חבר הכנסת שטרן.
אלעזר שטרן: אני לא מצליח להבין אותך.
אלעזר שטרן: אני אמרתי לך מתי ישיבת סיעה?
צבי האוזר: הסברתי לך.
צבי האוזר: הצהרת עכשיו לגבי למי יש ישיבת סיעה ולמי אין ישיבת סיעה.
אלעזר שטרן: נכון, נכון.
צבי האוזר: אני ציינתי שהגיע מידע לוועדה - - -
אלעזר שטרן: אז תבדוק אותו.
צבי האוזר: אז אני בודק את זה איתך.
צבי האוזר: אני אומר שהוצגה פה אמירה שאינה אמת באשר לשעת התחלת הישיבה שבגלל זה אין - - -
אלי אבידר: אלעזר בעונש פשוט, אסור לו להיכנס לישיבת סיעה שבוע.
אלי אבידר: הוא דיבר לא יפה ל - - -
צבי האוזר: קודם כל, הצחוקים והקטעים – אלעזר שטרן, אתה נציג ציבור, אתה נמצא בוועדה, אתה משודר.
צבי האוזר: אני שואל אותך באשר לסדרי דיון שאתם מציגים - - -
אלעזר שטרן: צביקה, אני שואל אותך מתי הייתה לכם בפעם האחרונה ישיבת סיעה.
צבי האוזר: אתם משקרים - - -
אלעזר שטרן: מתי הייתה לך?
אלעזר שטרן: אתה רוצה נציג ציבור?
צבי האוזר: אתם משקרים את הוועדה.
אלעזר שטרן: אתה גונב מהציבור.
צבי האוזר: אני נוקב בשם של זה.
אלעזר שטרן: יש לכם אפס בסקרים - - -
צבי האוזר: שמעתי, שמעתי אותך.
אלעזר שטרן: גנבת את הכיסא הזה.
צבי האוזר: שמעתי אותך יפה.
אלעזר שטרן: מה אתה רוצה עכשיו?
אלעזר שטרן: לא כדאי לך להתחיל עם זה.
צבי האוזר: עכשיו, אני - - -
אלעזר שטרן: אל תתחיל.
אלעזר שטרן: לא אמרתי לך כלום.
צבי האוזר: קודם כל, - - -.
צבי האוזר: הצגתם שקר לוועדה.
אלעזר שטרן: אני לא הצגתי.
צבי האוזר: אני בתור יושב-ראש ועדה - - -
צבי האוזר: אתה נציג - - -
צבי האוזר: אז בשביל זה ביקשתי לשאול אותך.
אלעזר שטרן: אתה גנבת את הכיסא שלך.
צבי האוזר: בשביל זה רציתי לשאול אותך - - -
אלעזר שטרן: יש לך אפס בסקרים - - -
צבי האוזר: אני מבין אותך יפה מאוד.
אלעזר שטרן: ברחת ממפלגה בשביל לקבל את הכיסא.
אלעזר שטרן: אל תשאל אותי.
צבי האוזר: ואחרי שדימגגת את זה.
אלעזר שטרן: נגמר הדיון.
צבי האוזר: אתה לא תקבע אם כן נגמר הדיון או לא.
צבי האוזר: והחיוך שלך, המבוכה, - -
אלעזר שטרן: איזה מבוכה?
צבי האוזר: - - לא יכסו על התנהלות לא נאותה, ואני אפנה לוועדת האתיקה בנושא הזה.
אלעזר שטרן: על מי?
אלעזר שטרן: עליי?
צבי האוזר: אני אפנה לוועדת האתיקה.
אלעזר שטרן: תפנה, תפנה.
צבי האוזר: הדיון מצולם.
אלעזר שטרן: תפנה.
צבי האוזר: ואנשי יש עתיד שביקשו לעצור את הדיון בטענה שהישיבה שלהם מתחילה ב-14:00 כשידעו שהישיבה מתחילה ב-14:30 כדי להטעות את הוועדה, זאת התנהגות לא אתית.
צבי האוזר: תודה לך.
אלעזר שטרן: תודה לי?
צבי האוזר: כן, תודה לך.
אלעזר שטרן: אתה מדבר – תודה לי?
צבי האוזר: עכשיו תן לי לענות, בבקשה, לסגן השר.
אלעזר שטרן: אני אמרתי לך על 14:00 או על 14:30?
צבי האוזר: תן לי לענות לסגן השר.
צבי האוזר: חברי יש עתיד אמרו, אנחנו נברר בדיוק.
אלעזר שטרן: אבל אני מציע שנדבר על התרבות של המפלגות.
אלעזר שטרן: אני בעד הדיון הזה.
צבי האוזר: אני מציע שתיתן לי להמשיך, בסדר?
אלעזר שטרן: על תרבות השקר והגניבה והכול.
צבי האוזר: עכשיו אנחנו נמשיך.
צבי האוזר: ועדת האתיקה תברר את הנושא.
אלעזר שטרן: אל תדאג.
צבי האוזר: כי אצלי בוועדה אתם לא תעשו צחוק.
צבי האוזר: אצלי בוועדה אתם לא תעשו צחוק ואתם לא תשקרו בלי למצמץ.
אלעזר שטרן: צביקה, כל המקום שלך הוא בשקר.
צבי האוזר: אתם לא תשקרו.
אלעזר שטרן: אתה יושב על הכיסא הזה בזכות שקר וגניבה וסחיטה.
צבי האוזר: אני מזהיר אותך פעם ראשונה.
אלעזר שטרן: וסחיטה.
צבי האוזר: אני מזהיר אותך פעם שנייה.
אלעזר שטרן: אל תזהיר אותי.
צבי האוזר: אתה לא תצווח כאן ואתה לא תתנפל כאן, ואתם תגידו אמת לוועדה.
צבי האוזר: אתם לא תטעו את הוועדה.
אלעזר שטרן: למה, אתה אמרת למצביעים שלך אמת?
אלעזר שטרן: אל תתחיל איתי, לא כדאי לך.
צבי האוזר: אתה לא תשקר את אנשי הוועדה - -
אלעזר שטרן: לא כדאי לך.
צבי האוזר: - - בהליכי התנהלות כאן.
ניר ברקת: חבר'ה, בואו נתקדם.
ניר ברקת: יש חוק להעביר.
צבי האוזר: מאוד מצחיק, חבר הכנסת שטרן.
צבי האוזר: מאוד מצחיק.
אלעזר שטרן: אני גמרתי את מה שיש לי להגיד.
אלעזר שטרן: ברור שזה מצחיק.
אלי אבידר: הוא לא רוצה להתקדם - - -
צבי האוזר: בכל מקרה אנחנו נמשיך.
צבי האוזר: כפי שאמרתי לך, הצגתם שני הסדרים, אחד מצומצם ואחד מרחיב.
צבי האוזר: כדי לעבור בין ההסדר המצומצם ולהסדר המרחיב, קבעתם מנגנון שעל פינו נראה מנגנון ראוי ונאות שבו יש צוות שרים שדן בנושא, מתייעץ עם גורמים רלוונטיים ומקבל את אותה החלטה באישור הוועדה.
צבי האוזר: עם חקיקת החוק, הבקשה שלכם הייתה להתחיל עם ההסדר המצומצם.
צבי האוזר: כך הצעת החוק כפי שמונחת לפנינו.
יואב קיש: היו לנו על זה הרבה שיחות מאז.
צבי האוזר: שמענו ממשרד הבריאות שיש כוונה להתחיל כבר בהסדר המרחיב, ולא ההסדר המצומצם.
יואב קיש: גם היועץ המשפטי לממשלה כשישבנו בישיבת הממשלה, אמר שהכוונה להתחיל מידית בהסדר המלא.
צבי האוזר: כך לא עברה ביום רביעי הצעת החוק.
יואב קיש: יכול להיות.
צבי האוזר: ואני ביקשתי לברר בצורה מפורשת מי קיבל את ההחלטה.
צבי האוזר: לא יכול להיות שהממשלה קיבלה החלטה להתחיל את החלק השני - - -
יואב קיש: אז אני אומר לך במפורש.
צבי האוזר: זאת הייתה החלטת ממשלה?
יואב קיש: החלטה מפורשת, כן.
צבי האוזר: אז ביקשנו ממשרד הבריאות להציג בפנינו את החלטת הממשלה.
יואב קיש: יש את הפרוטוקול אולי.
צבי האוזר: אז אני מבקש.
צבי האוזר: אני הייתי מזכיר הממשלה, אני יודע מה זה פרוטוקול ואני יודע מה זה החלטה.
יואב קיש: אני פעם ראשונה שומע, אחרי כל השיחות שניהלנו - - -
צבי האוזר: אבל רגע, אני רוצה לסיים.
צבי האוזר: בהמשך לשיחות שלנו ובהינתן העובדה שאנחנו צריכים לקיים דיון מהיר, אך לא חפוז, ובשים לב לבקשה שלכם עוד הערב כלי, הסדרנו או הצעתי הסדר שמאזן בין אינטרס אחד בסיסי של הציבור, זה לאפשר לכם כלי מידי היום בערב, כלי שיאפשר לכם להפעיל את כלי השב"כ כאשר יש חריגה מעל 200 נדבקים ביום.
יואב קיש: אבל גם למתווה הרחב.
צבי האוזר: לא, לא למבנה הרחב.
צבי האוזר: בכל מקום שבו החקירה האפידמיולוגית איננה עומדת באפשרות או איננה נותנת מענה ראוי לצורך, ובהינתן היקף חולים רחב מעל 200 איש, אתם יכולים להשתמש בכלי.
צבי האוזר: אותו הסדר יהיה הסדר זמני עד שנדון בהסדר השלם, הכולל, שנותן לכם את האופציה לפעול באמצעות כלי השב"כ ללא הגבלה.
צבי האוזר: והוספנו עוד שסתום, בהינתן שישנה קטסטרופה, וההתפרצות היא מעבר למה שמצופה, יש לכם אפשרות באמצעות אותו מנגנון שקבעתם בחוק, להגיע לוועדה ולבקש לשנות את תנאי הפעולה של הכלי.
צבי האוזר: זה ההסדר המוצע לזמן קצוב של עד שלושה שבועות או עד סיום הדיון בחקיקה, לפי המוקדם ביניהם.
צבי האוזר: הוא מאזן בצורה סבירה בין הצורך לקיים דיון בהיקף מלא על כל אותם מאפיינים שהחוק מעורר, לרבות הקשיים והאתגרים שמציבים בפנינו.
צבי האוזר: ומצד שני, נותן לכם כלי עבודה באופן מורחב מעבר למה שביקשתם ביום רביעי.
יואב קיש: לא רלוונטי.
צבי האוזר: יכול להיות שלא רלוונטי, אבל זה מה שעבר בקריאה ראשונה, ומאזן בין הדברים.
יואב קיש: אני יכול להתייחס?
צבי האוזר: כן, בבקשה.
יואב קיש: שאלת הבהרה אחת.
יואב קיש: יש את המסלול הראשון, שאני מקבל.
יואב קיש: יכול להיות שזה מה שהתבקש בקריאה הראשונה.
יואב קיש: זה לא מה שהיה בשיחתנו.
יואב קיש: זה לא מעניין.
יואב קיש: אני אומר ברצינות.
יואב קיש: ברגע שמדובר על מקרים כאלו או אחרים כשאין לנו שיתוף פעולה ואי אפשר לעשות חקירה אפידמיולוגית, לא מעניין אותי, לא בשביל זה אני צריך את הכלי.
יואב קיש: אני צריך את הכלי בשביל המספרים הגדולים.
יואב קיש: אמרתי את זה אלף פעמים.
יואב קיש: אתה יודע את זה.
צבי האוזר: ולכן יש לכם את הכלי מעל 200 איש.
יואב קיש: אז אני רוצה להבין ושיהיה ברור, כי אתה אומר לי שיש לך רק את מסלול אחד.
יואב קיש: אין לי את מסלול שתיים.
צבי האוזר: הסברתי.
יואב קיש: לא, לא הסברת לי טוב.
יואב קיש: זו השאלה הממוקדת שלי.
צבי האוזר: זה גם מוצג בכתב וזה דין הפיצול.
צבי האוזר: מעל 200 נדבקים ביום, יש לכם - - -
יואב קיש: יש לנו אפשרות ללכת למנגנון שרים ולקבל - - -
צבי האוזר: לא, לא צריכים ללכת למנגנון שרים.
יואב קיש: לא צריך?
יואב קיש: הוא קיים ישר?
צבי האוזר: יש לכם על כל מספר שהוא מעל 200.
צבי האוזר: אם אתם תרדו מ-200, אתם תחזרו למנגנון של חקירות אפידמיולוגיות.
צבי האוזר: ואם זה לא מספיק, אז - - -
יואב קיש: אז אני חוזר רגע, בשביל להבין.
אלעזר שטרן: רגע, יש שאלה אחרת.
אלעזר שטרן: השאלה היא מה אתה עושה אם יש לך מעל 200?
אלעזר שטרן: האם אתה יכול לחקור את המקרה ה-191?
יואב קיש: אני אגיד לך איך אני רואה את זה.
יואב קיש: לכלי הזה יש שני יתרונות.
צבי האוזר: רגע, רגע.
צבי האוזר: אני רוצה לעצור.
צבי האוזר: אנחנו עכשיו בשעה 16:30.
צבי האוזר: אנחנו יכולים לקיים דיון עד 17:30.
צבי האוזר: יש לנו הסתייגויות - - -
יואב קיש: בוא נתמקד בנושא הזה.
צבי האוזר: אני מציע כזה דבר: תן לנו להצביע על ההסתייגויות, ולפני שנצביע על החוק - - -
אלי אבידר: יואב, קיבלת את מה שאתה רוצה, ועכשיו אתה טוחן לנו את - - - תן לנו להתקדם.
יואב קיש: לא, אני לא קיבלתי.
יואב קיש: אני לא הבנתי עוד.
יואב קיש: תן לי רגע להסביר.
אלי אבידר: קיבלת את מה שאתה רוצה.
אלי אבידר: תן לנו להתקדם.
יואב קיש: אני רוצה לשאול ולהבין, כי אם בסוף אני אעשה הסכמה ואמצא את עצמי לא עם מה שאני רוצה, אז מה עשינו?
אלי אבידר: מה זה תעשה הסכמה?
אלי אבידר: אתה יכול למנוע את זה?
יואב קיש: אני יכול לשאול אותך שאלה רגע?
אלי אבידר: המפקד שלי, תגיד לראש הממשלה שהצלחת.
יואב קיש: אני רוצה להבין מה אתם הולכים לעשות.
יואב קיש: אני עוד לא הבנתי.
יואב קיש: תן לי רגע לבדוק את זה.
אלי אבידר: קיבלת את הנוסח המרחיב, כמו שהוא אמר לך.
אלי אבידר: בכל מקרה זה נוסח זמני.
יואב קיש: אני אסביר איך אני משתמש בזה.
יואב קיש: קודם כל, אני חייב לציין שהממשלה רצתה להשלים את כל הדיון המלא ולעשות את זה מהר.
יואב קיש: הבנתי שאתם מתנגדים.
יואב קיש: עכשיו אנחנו בונים מנגנון שיאפשר לנו – אם אנחנו מעל 200 נדבקים ביום, כל הכמות שמעל 200, להכניס למנגנון השב"כ ולקבל בידודים אוטומטיים כדי לעצור במסה את שרשראות ההדבקה.
אלי אבידר: יואב, מעל 300 יש צ'יפים ביד.
אלי אבידר: קדימה, בוא נתקדם.
ניצן הורוביץ: רגע, אלי, שנייה.
ניצן הורוביץ: מה בוער לך?
יואב קיש: אלי, זה לא מכובד.
יואב קיש: אלי, אני לא דיברתי עד עכשיו.
יואב קיש: הקשבתי.
יואב קיש: אני מבקש ממך כמה דקות לתת לי.
ניצן הורוביץ: אבל מה בוער?
ניצן הורוביץ: למה אתה ממהר?
יואב קיש: מנגנון השב"כ נותן לנו שתי יכולות, יכולת אחת זה לטפל במספר מאוד גדול של נדבקים בצורה - - -
ניצן הורוביץ: רגע, יואב, זה לא אוטומטית מעל 200.
ניצן הורוביץ: לפי הנוסח, לגבי יתר החולים יחליט משרד הבריאות על ביצוע חקירה אפידמיולוגית או על הסתייגות בשירות לבצע - - -.
ניצן הורוביץ: זה לא אוטומטי.
יואב קיש: אז אני אסביר, ניצן.
יואב קיש: בגלל זה אני פה וחשוב לי להגיד מה אנחנו רוצים לעשות.
יואב קיש: תשמעו מה אנחנו רוצים ותנו לי לדבר, אז נצליח להתקדם.
יואב קיש: אני רוצה להסביר עוד פעם למה אנחנו רוצים את הכלי הזה.
יואב קיש: יש לו שני יתרונות.
יואב קיש: יתרון אחד זה הנושא של השלמה לחקירה אפידמיולוגית.
יואב קיש: מה אני מנסה להגיד?
יואב קיש: אנחנו עושים חקירה אפידמיולוגית, סיימנו אותה, הכנסנו אנשים לבידוד.
יואב קיש: כשמפעילים את כלי השב"כ, על זה הוא מוצא עוד אנשים שצריכים להיכנס לבידוד שאנחנו לא עלינו עליהם בחקירה האפידמיולוגית.
יואב קיש: בגל הראשון, נתונים שאני מכיר, הם סביב 30% אנשים שהתגלו כחולים בעקבות בידודים רק בזכות השב"כ.
יואב קיש: זאת אומרת, אנחנו הגדלנו את יכולת עצירת המחלה ב-30% בזכות הכלי שלי השב"כ כשזה עבד משולב.
יואב קיש: זה נושא אחד.
יואב קיש: נושא שני, שזה הנושא המרכזי שבגללו אמרנו את המספר 200.
יואב קיש: מספר 200, גם הוא מותח מאוד את היכולות של משרד הבריאות, והיום יש לנו אירוע של 400, 500, ואני לצערי מפחד שבעוד שבוע נהיה עם 1,000 נדבקים.
יואב קיש: אין לנו את היכולת להשיג את כוח האדם בקצב הנדרש.
יואב קיש: המחלה משיגה אותנו.
יואב קיש: אז לפחות כמענה ראשוני, ולכן זה המסלול הרחב, היושב-ראש.
צבי האוזר: זה קיים.
צבי האוזר: מה שביקשת קיבלת.
צבי האוזר: אני אומר לך את זה בשורה תחתונה.
צבי האוזר: השאלה היא אם אנחנו נעמוד בזמנים.
יואב קיש: אז אני רוצה להגיד דבר אחרון.
יואב קיש: אמרתם לי, חברי האופוזיציה, מה שביקשתי – קיבלתי.
יואב קיש: , אני רוצה להתייחס לזה ואז אני מסיים.
אלעזר שטרן: אני לא אמרתי לך.
יואב קיש: לא אתה.
יואב קיש: אלי אמר.
אלעזר שטרן: אבל אני אמרתי לך לשאול את השאלה, בגלל שהשאלה הזאת, אני לא יודע - - -
יואב קיש: יש פה עניין של פייר פליי גם בין האופוזיציה לקואליציה.
יואב קיש: אם אתם אומרים לנו, עכשיו אנחנו עושים לכם פיליבסטר, ו-80 הסתייגויות על הדבר הזה, ולא נותנים לי כמשרד הבריאות את הכלי הזה למחר בבוקר.
יואב קיש: אז עזוב אותי, היושב-ראש, תעשה חקיקה מלאה, שייקח שבוע, שייקח ארבעה ימים, לא אכפת לי - - -
אלי אבידר: מסכימים.
יואב קיש: אם אתם עושים פיליבסטר על כלי שאני צריך למחר בבוקר למגר את ההדבקה, אז אני לא צריך עכשיו להתחיל לריב עד שמונה בבוקר.
אלי אבידר: צביקה, אנחנו מקבלים את ההצעה שלך.
אלי אבידר: צביקה, אנחנו מסכימים.
צבי האוזר: אני מבקש להמשיך בהסתייגויות.
צבי האוזר: לסעיף 1א יש לנו הסתייגויות?
ניצן הורוביץ: אני כבר נימקתי.
יואב קיש: היושב-ראש, אני לא רוצה להפריע.
יואב קיש: אם אתה רוצה להשאיר אותי פה לשאלות או משהו, אני אשמח.
יואב קיש: ואם לא, אני הולך.
צבי האוזר: יש לך פה נציגה, נכון?
אלעזר שטרן: יואב, אני אמרתי לך רק דבר אחד.
אלעזר שטרן: אני אומר את זה אליבא דמה שאתה רוצה.
אלעזר שטרן: תשאל גם את היועצת המשפטית.
אלעזר שטרן: אני לא בטוח שהנוסח הזה – רק צריך לשאול את הייעוץ המשפטי.
אלעזר שטרן: כשאתה אומר מעל 200, אני לפחות נשארתי בדיון הקודם עם שאלה פשוטה, האם זה אומר שאתה יכול להפעיל את המכשיר על 201, 202, 203?
אלעזר שטרן: או גם על 152 בגלל שיש לך כבר יותר מ-200?
יואב קיש: אני אשאיר 200 - - -
אלעזר שטרן: תשאל אותה.
צבי האוזר: הינה, הינה.
צבי האוזר: אנחנו בהבנה מלאה עם סגן השר.
צבי האוזר: ב-200 הראשונים יטפלו אפידמיולוגית, למעט כמובן אם יש אירוע - - - מענה.
צבי האוזר: ומעל זה יש זה.
צבי האוזר: מאוד פשוט.
אבי דיכטר: לא הבנתי, יואב.
אבי דיכטר: מה ההיגיון?
אבי דיכטר: - - -
צבי האוזר: חברים, אני מבקש לדון בהסתייגויות כי לא יהיה לנו זמן.
צבי האוזר: אנחנו את הדיון העיקרי נעשה - - -
יואב קיש: אני רציתי את זה מלא, אבל לא נתנו לי.
יואב קיש: לא נתנו לי.
אבי דיכטר: מה זה, לא נתנו לי?
אבי דיכטר: יש היגיון.
יואב קיש: אני רציתי את זה מלא.
יואב קיש: תעשה הסתייגות - - -
צבי האוזר: סעיף 1א - - -
אבי דיכטר: היושב-ראש, זה לא סביר שאחרי דיון שבו מוצגים נתונים, מבהירים לך שהכלי של השב"כ נותן 34%.
אבי דיכטר: המחקר האפידמיולוגי נותן 10%.
אבי דיכטר: תאמין לי 34 זה יותר מ-10.
אבי דיכטר: אז מה ההיגיון שלנו ללכת מה-201?
יואב קיש: אבי, אני מציע, תוסיף הסתייגות ממספר ראשון ונראה מה המליאה תחליט בהסתייגות.
אבי דיכטר: אם אי אפשר לעשות את זה בהבנה עם האופוזיציה, נלך על זה בכסאח.
אבי דיכטר: אין ברירה אחרת.
יואב קיש: צודק.
אורנה ברביבאי: אנחנו בעד כסאח.
אלי אבידר: אבי, אתה רגיל מ-2002.
אלי אבידר: הכול בסדר.
אבי דיכטר: אנחנו בחודש איחור, ואתם רוצים עכשיו למשוך את זה בעוד שבוע כדי שהמספר של הנדבקים יעלה ממוצע של 400 ל-600, ואז - - -
קריאה: בחייך.
קריאה: איזה זלזול.
אלי אבידר: אבי, לא אנחנו לא בודקים את המטוסים שנכנסים לישראל.
אלי אבידר: זה אתם.
אלי אבידר: לא אנחנו.
אבי דיכטר: הכלי של השב"כ לא עובד על החוזרים מחו"ל.
אלי אבידר: אתה צודק, הכלי של השב"כ.
אלי אבידר: החוק שהבאת ב-2002.
אלי אבידר: אנחנו אוכלים אותו עד עכשיו.
אבי דיכטר: אם היית קורא את החוק, היית חוזר בך.
אלי אבידר: האמן לי שלא קראת את החוק.
צבי האוזר: הסתייגות לסעיף 1א, בבקשה.
צבי האוזר: הציע חבר הכנסת אבידר לתת הסתייגות אחת כללית לכל - - -
מירי פרנקל-שור: לנמק את כל ההסתייגויות - - -
צבי האוזר: לנמק נימוק אחד, בבקשה.
אורנה ברביבאי: לא הבנתי מה אמרת.
ניצן הורוביץ: זה לא חל עלינו.
ניצן הורוביץ: כן?
ניצן הורוביץ: הוא יכול לעשות הסתייגות אחת - - -
אורנה ברביבאי: הוא מדבר בשם עצמו.
ניצן הורוביץ: בסדר, מאה אחוז.
צבי האוזר: הוא מדבר לא בשם עצמו, בשם ישראל ביתנו.
אלי אבידר: וישראל ביתנו לא עם מרצ כרגע.
אלי אבידר: הטיעון הכללי לגבי העניין הזה – אנחנו לא מאמינים בחוק הזה, לא מאמינים בצורך שלו.
אלי אבידר: אנחנו חושבים שלא צריך אותו, אנחנו חושבים שהממשלה הייתה צריכה לעשות דברים הרבה לפני שנוגעים בחירות האדם.
אלי אבידר: נקודה.
אלי אבידר: זה הטיעון הכללי.
אלי אבידר: וכרגע אני מציע שהייעוץ משפטי יקריאו אחד אחד את ההסתייגויות ואז נצביע.
מירי פרנקל-שור: אתה מנמק את ההסתייגויות?
אלי אבידר: אני נימקתי כללית.
אלי אבידר: עכשיו את תקריאי אותן ונצביע.
אלי אבידר: או שאת רוצה שאני אקריא?
מירי פרנקל-שור: ההסתייגויות הן של חברי הכנסת.
אלי אבידר: את רוצה שאני אקריא?
מירי פרנקל-שור: כן, בהחלט.
אלי אבידר: בסעיף 1א להצעת החוק, לאחר המילים: "מתן אפשרות", יבוא: "לממשלה, באישור וועדת החוץ והביטחון של הכנסת".
צבי האוזר: מי בעד ההסתייגות הזאת?
צבי האוזר: בעד – 4
צבי האוזר: לא אושרה.
צבי האוזר: ההסתייגות נדחתה.
צבי האוזר: הסתייגויות של יש עתיד-תל"ם.
אורנה ברביבאי: להקריא?
אורנה ברביבאי: בסעיף 1א, במקום "מתן אפשרות להסמיך את שירות הביטחון הכללי", יבוא - "להסמיך את הממשלה להורות לשירות הביטחון הכללי".
צבי האוזר: מי בעד ההסתייגות?
אלעזר שטרן: אבל מישהו הסביר אותה?
צבי האוזר: שנייה.
צבי האוזר: מי נגד ההסתייגות?
אורנה ברביבאי: שטרן, את הסעיף הבא תגיד אתה.
צבי האוזר: הסתייגות ל-1(א)2 של יש עתיד-תל"ם.
אלעזר שטרן: בסעיף (א)2 להצעת החוק, לאחר המילה "הממשלה", יבוא "באישור מליאת הכנסת".
צבי האוזר: ההסתייגות נפלה.
צבי האוזר: לסעיף 2(א)?
אלי אבידר: סעיף 2(א) להצעת החוק - יימחק.
אלי אבידר: סעיף 2(א)(2) להצעת החוק - יימחק.
אלי אבידר: בסעיף 2(א)(3) להצעת החוק, במקום המילים: "על 200", יבוא: "על 100".
צבי האוזר: מירי, האם אנחנו יכולים לעשות את ההסתייגויות לפי סיעה?
מירי פרנקל-שור: אנחנו לא יכולים על באלק שלם - - -
צבי האוזר: לא על באלק, אבל הסתייגות-הסתייגות.
צבי האוזר: אין בעיה, לחזור סעיף 2, 3 ו-4, ואחרי זה הסתייגויות יש עתיד - - -
מירי פרנקל-שור: בהחלט.
צבי האוזר: זה יהיה לנו יותר נוח.
אלי אבידר: בסעיף 2(א)(3)(א) להצעת החוק, במקום המילים: "לגבי 200", יבוא: "לגבי 100".
אלי אבידר: בסעיף 3(ג) להצעת החוק, בסופו יבוא: "ולא יאוחר משלושה ימים".
אלי אבידר: סעיף 4(א) להצעת החוק - יימחק.
אלי אבידר: סעיף 4(א)(1) להצעת החוק - יימחק.
צבי האוזר: בעד – 3
אלי אבידר: סעיף 4(א)(2) להצעת החוק - יימחק.
אלי אבידר: סעיף 4(א)(2)(א) להצעת החוק - יימחק.
אלי אבידר: סעיף 4(א)(2)(ב) להצעת החוק - יימחק.
אלי אבידר: סעיף 4(ג) להצעת החוק - יימחק.
אלי אבידר: הסתייגות 14: בסעיף 5(ג) להצעת החוק, במקום המילים: "תישלח בסמוך להעברת הבקשה לקבלת סיוע ותכלול", יבוא: "תישלח לפני העברת הבקשה לקבלת סיוע, כך שהחולה יוכל להספיק לערער על הגשת הבקשה כאמור.
אלי אבידר: ההודעה תכלול".
אלי אבידר: הסתייגות 15: סעיף 6 להצעת החוק - יימחק.
אלי אבידר: הסתייגות 16: בסעיף 7(א) להצעת החוק, בסופו יבוא: "הודעה כאמור תימסר תוך שלושה ימים מגילוי הממצא".
אלי אבידר: הסתייגות 17: בסעיף 7(ג) להצעת החוק, במקום המילים: "ולא יאוחר משלושה ימים ממועד הגשת ההשגה", יבוא: " ולא יאוחר מיומיים ממועד הגשת ההשגה".
אלי אבידר: הסתייגות 18: בסעיף 7(ד) להצעת החוק, במקום המילים: "אחת לשבוע", יבוא: "אחת לשלושה ימים".
אלי אבידר: הסתייגות 19: בסעיף 8(א) להצעת החוק, במקום המילים: "ויובא לידיעת ועדת הכנסת לענייני השירות", יבוא: "ויובא לידיעת וועדת החוץ והביטחון של הכנסת".
אלי אבידר: הסתייגות 20: בסעיף 9(א) להצעת החוק, במקום המילים: "על ידי היועץ המשפטי לממשלה", יבוא: "על ידי וועדת החוץ והביטחון של הכנסת".
אלי אבידר: סעיף 21: בסעיף 9(ג) להצעת החוק, בסופו יבוא: "ולא יאוחר משלושה ימים".
אלי אבידר: הסתייגות מס' 22: בסעיף 11(ב) להצעת החוק, בסופו יבוא: "הממשלה תאשר את החלטתה כאמור מול וועדת החוץ והביטחון של הכנסת".
אלי אבידר: הסתייגות 23: בסעיף 12(ב) להצעת החוק, במקום המילים: "14 ימים", יבוא: "5 ימים".
אלי אבידר: הסתייגות 24: סעיף 14(ג) להצעת החוק – יימחק, ובמקומו יבוא: "14(ג) מידע כאמור בסעיף קטן (א) יישמר לתקופה של 5 ימים מיום העברת פרטי המידע הדרושים למשרד הבריאות".
אלי אבידר: הסתייגות 25: בסעיף 15 להצעת החוק, לאחר סעיף קטן (ג) יבוא: "(ד) בעל תפקיד שהוסמך לפי סעיף קטן (א) כאמור, יעבור מידי שבוע בדיקת פוליגרף, על מנת לוודא שאינו עושה שימוש במידע בניגוד להוראות חוק זה.
אלי אבידר: "
אלי אבידר: הסתייגות 26: בסעיף 22 להצעת החוק, במקום המילים: "שלוש שנות מאסר", יבוא: "חמש שנות מאסר".
אלי אבידר: הסתייגות 27: סעיף 22א להצעת החוק - יימחק.
אלי אבידר: אדוני היושב-ראש, אני מבקש רביזיה על כל ההצבעות על ההסתייגויות, פלוס מעלה טענת נושא חדש על סעיף 22א.
מירי פרנקל-שור: רגע, רגע.
מירי פרנקל-שור: על מה אתה מבקש רביזיה?
מירי פרנקל-שור: אני מבקש רביזיה על כל ההצבעות על ההסתייגויות, פלוס אני מעלה טענת נושא חדש על סעיף 22א.
צבי האוזר: מה זה סעיף 22א?
אלי אבידר: סעיף 22א שנכתב בו: ראש ממשלה רשאי בצו, לאחר שהונחה בפניו המלצת צוות השרים, באישור ועדת החוץ והביטחון של הכנסת, לשנות את התוספת – לטעון שזה נושא חדש.
צבי האוזר: היועצת המשפטית, המלצתך?
צבי האוזר: אנחנו יכולים להמשיך בהסתייגויות?
מירי פרנקל-שור: כן, בואו נמשיך בהסתייגויות, ואני תיכף אתייחס לנושא חדש.
אלי אבידר: מירי, אבל תסבירי ליושב-ראש במה מדובר.
מירי פרנקל-שור: תיכף, רק שנייה.
מירי פרנקל-שור: בואו נמשיך בהסתייגויות ותיכף אני אתייחס.
צבי האוזר: יש עתיד-תל"ם, בבקשה.
אורנה ברביבאי: הקראנו שתי הסתייגויות, ואפשר לעבור לשלישית.
צבי האוזר: הסתייגות מס' 3, אורנה, בבקשה.
אורנה ברביבאי: בסעיף 2(א) להצעת החוק, לאחר המילה "בסעיף 4", יבוא "ולאחר שהופיעה בפני מליאת הכנסת והציגה שאין חלופות אחרות לעניין".
אורנה ברביבאי: בסעיף 2(א)(3), במקום "200" יבוא "300", מספר חולים כתנאי לשימוש בכלי.
אורנה ברביבאי: בסעיף 2(א)(3)(א), במקום "200" יבוא "300".
אורנה ברביבאי: בסעיף 2(א)(4)(ב), במקום המילים "אלא אם כן שוכנעה כי לא קיימת חלופה מתאימה להסתייעות בשירות ביחס לסיכון הנשקף לציבור מהמחלה", יבוא - הציגה חלופה אזרחית לנושא וחלופה זו לא הוכיחה את עצמה".
אורנה ברביבאי: בסעיף 2(א)(4)(ב), לאחר המילים "צוות השרים" יבוא "וצוות המומחים".
אורנה ברביבאי: בסעיף 2(א)(4)(ג), לאחר המילים "של הכנסת" יבוא "ותובא להצבעתה".
אורנה ברביבאי: תגידו, רביזיה לא חייבים למלא כשיש בקשה?
מירי פרנקל-שור: מבקשים רביזיה, והוועדה צריכה לקבוע דיון לרביזיה.
מירי פרנקל-שור: אבל בטח יהיו רביזיות נוספות ואנחנו נקבע דיון רביזיה.
מירי פרנקל-שור: לא צריך להודיע.
אורנה ברביבאי: אז זאת אומר שמתעלמים מהבקשה?
מירי פרנקל-שור: לא מתעלמים מהבקשה.
מירי פרנקל-שור: אי אפשר לאשר את הצעת החוק לקריאה שנייה ושלישית כל עוד לא נדונה הרביזיה.
אורנה ברביבאי: אז נגיע לרביזיה.
מירי פרנקל-שור: נגיע לרביזיה, כן.
אבי דיכטר: אל תדאגי, רביזיוניסטים אנחנו יודעים מה זה.
צבי האוזר: את בהסתייגות 9 לפי המסמך, בבקשה.
אורנה ברביבאי: הסתייגות 9: בסעיף 2(א)(4)(ה), במקום "21", יבוא "14".
אורנה ברביבאי: בסעיף 2(א)(4)(ה), המילים " והממשלה רשאית להאריך את תוקפה לתקופות נוספות שלא יעלו על 21 ימים כל אחת" – יימחקו.
צבי האוזר: בעד – 5